**HÁZIREND**

**ZSEBI-BABA CSALÁDI BÖLCSŐDE**

**2337 DÉLEGYHÁZA, ÁRPÁD U. 2.**

**TEL: 06-30/868-66-14**

**Az ellátott gyermekek köre:**

Családi Bölcsődénk a családban élő gyermekek napi rendszeres gondozását, ellátását, fejlesztését látja el a szülővel, törvényes képviselőjével kötött ellátási szerződés alapján.

**Nyitvatartási idő:**

A Családi Bölcsőde munkanapokon 07,00 – 17,00 óráig nyújtja szolgáltatását. Egész napos ellátás esetén délelőtt 9-ig kell behozni, ill. legkésőbb 17,00 óráig vagy fél napos ellátás esetén ebéd után, legkésőbb 12,45 óráig van lehetőség a gyermek hazavitelére. Eltérő a munkarend, ha a nemzeti ünnepek miatt munkaszüneti napok rendje is eltérően alakul: az ellátás ünnepnapokon szünetel. A nyári ZÁRVA tartás 3 hét, a téli (decemberben) a két ünnep közötti időszak. A pontos időpontról a szülők tájékoztatása minden év február 15-ig történik.

A Családi Bölcsőde a szolgáltatást igénybe vevő gyermekek számára harmonikus légkört, balesetmentes, esztétikus környezetet biztosít, ösztönzi a gyermek kreatív, önálló tevékenységét. A Családi Bölcsőde szolgáltatását egész napos vagy fél napos ellátásként lehet igénybe venni.

Az öltözőben minden gyermeknek külön öltözőrésze van a ruhák tárolására.

Kérjük, hogy csak a legszükségesebb dolgokat tárolják itt, mert a Családi Bölcsődében hagyott, illetve a gyermekeken lévő vagy a hozott tárgyakért felelősséget nem vállalunk.

Távozáskor, miután a szülő a gyermekét átvette, a Családi Bölcsőde egész területén teljes felelősséget vállal érte.

**Előjegyzési, beiratkozási szabályok:**

A Családi Bölcsődébe a jelentkezés folyamatos, a felvétel – személyes beszélgetést követően – a jelentkezések sorrendjében a szabad, betöltetlen férőhelyek figyelembe vételével történik. A bölcsőde szabad férőhely hiányában a szülőt értesíti megüresedő férőhely esetén.

2

Kérjük, a tárgyhavi díjat adott hónap 10-éig pontosan fizessék be. Fizetési gondjaik esetén keressék a Családi Bölcsőde vezetőjét. A családi bölcsőde érvényes intézményi térítési díja és a gyermekétkeztetés díja a faliújságon megtalálható. A fenntartó önkormányzat az intézményi gondozási és étkezési díjak összegét évente és szükség szerint felülvizsgálja.

**Az ellátási jogviszony létrejötte:**

A GYVT Hatályos előírásai alapján az ellátás igénybevétele önkéntes, az ellátást igénylő (a gyermek törvényes képviselője) kérelmére történik. A Családi Bölcsőde által nyújtott szolgáltatás, ellátás igénybevételét a fenntartó és az ellátást igénybe vevő kiskorú gyermek törvényes képviselője által megkötött ellátási szerződés alapozza meg.

A szolgáltatást igénybe vevő kiskorú gyermek törvényes képviselője a szolgáltatás igénybevétele előtt a rendelkezésre bocsátott adatlap kitöltésével köteles az ellátást végzőnek a gyermekre vonatkozó legfontosabb információkat megadni.

A Családi Bölcsőde szolgáltatását csak egészséges gyermek veheti igénybe. A szolgáltatást igénybe vevő gyermek megbetegedése esetén a szolgáltatás újbóli igénybevétele, a gyermek ismételt közösségbe kerülése kizárólag orvosi igazolással történhet, ha a gyermeket a kisgyermeknevelő küldte haza.

Ha a gyermekétkeztetést betegség vagy más ok miatt a gyermek nem veszi igénybe, előző nap 9:30 óráig a szülő köteles bejelenteni a távolmaradást és annak várható időtartamát, valamint, hogy a gyermek mikortól veszi igénybe újból a gyermekétkeztetést.

A gyermekvédelmi ágazati jogszabályok körében a gyermekétkeztetés igénybevételének részletszabályai tekintetében a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet (a továbbiakban: Gytr.) irányadó, mely kifejezetten *nem írja elő, hogy az intézményi gyermekétkeztetés igénybevételét a gyermek betegség vagy más ok miatt bekövetkező távolmaradása ne tenné lehetővé.*

A Gytr. 13. §-a szerint:

*13. § (1) Ha az intézményi és szünidei gyermekétkeztetést betegség vagy más ok miatt a gyermek nem veszi igénybe, a kötelezett az intézmény vezetőjénél, a szünidei gyermekétkeztetést biztosítónál bejelenti*

*a) a távolmaradást és annak várható időtartamát, valamint*

*b) a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést.*

A jogszabály szövegezéséből következik, hogy a térítési díj fizetésére kötelezett (a szülő, törvényes képviselő) a távolmaradást csak abban az esetben kell, hogy bejelentse, amennyiben a gyermek az intézményi (illetve a szünidei) gyermekétkeztetést *ténylegesen* nem kívánja igénybe venni.

Ugyanezen jogszabály 13/A. § (2) bekezdése a szünidei gyermekétkeztetés tekintetében kifejezetten úgy rendelkezik, hogy „*a szünidei gyermekétkeztetés során, ha az étel helyben történő elfogyasztását a gyermek előre nem látható hiányzása, betegsége vagy egyéb ok akadályozza, a részére biztosított étel elvitelét a szülője, más törvényes képviselője vagy a szülő, más törvényes képviselő által megbízott személy számára lehetővé kell tenni."*

E két rendelkezés együttes értelmezéséből következik, hogy amennyiben a szünidei gyermekétkeztetés esetében fennáll annak lehetősége, hogy a gyermek hiányzása esetén az étel elvihető legyen – ugyanakkor az igénybevétel tényleges elmaradását a 13. § (1) bekezdése szerint mind az intézményi, mind a szünidei gyermekétkeztetés esetében szükséges bejelenteni – , úgy *az étel elvitelének lehetőségét a 13. § (1) bekezdése szerinti vonatkozó bejelentési kötelezettség mellett szükséges biztosítani az intézményi gyermekétkeztetés esetében is.*

*A fent hivatkozott jogszabályi rendelkezések alapján elsősorban a rászoruló gyermek részére a szülő kérelme alapján betegség vagy más akadályoztatás esetén is biztosítani szükséges az étkezést, az elvitel lehetőségével. A szülő az igényét minden nap de. 9:30 óráig köteles jelezni az intézmény vezetőjénél.*

**Napirend:**

A Családi Bölcsőde az évszakhoz, a gyermek életkorához, fejlettségi szintjéhez igazodó napirendet alakít ki, mely a gondozási tevékenység rendszeres napi teendőiből, egyéni készségfejlesztéséből, beltéri és szabadtéri játékból, illetve az étkezésből áll.

* 07,00 órától érkezés, szabad játék a szobában
* 08,30 kézmosás, reggeli
* 09,00 kezdeményezések, játék a szobában
* 10,00 tízórai, jó idő esetén udvarra menés
* 11,30 bejövetel az udvarról, tisztálkodás
* 12,00 ebéd
* 12,30 tisztálkodás, készülődés a pihenésre
* 12,45 délutáni pihenő
* 15,00 tisztálkodás, készülődés az uzsonnához
* 15,30 uzsonna
* 16,00 – 17,00 szabad játék a szobában, udvaron, folyamatos hazamenetel

3

**Heti rend:**

Hétfő: Nyelvelő, Világjáró

Kedd: Nyelvelő, Ugra-bugra

Szerda: Nyelvelő, Dúdoló

Csütörtök: Nyelvelő, Ügyeskedő

Péntek: Nyelvelő, Okoskodó

**Ünnepek, rendezvények:**

* Hagyományőrző ünnepek
* Farsang
* Húsvét
* Mikulás
* Karácsony
* A Családi Bölcsőde és a család közös rendezvényei
* Anyák napja
* Gyermeknap
* Emellett minden gyermek születésnapjáról is megemlékezünk.

**Együttműködés a szülőkkel:**

A Családi Bölcsőde vezetője – a szülő előzetes írásbeli felhatalmazása hiányában – az ellátásban részesülő gyermekeket csak a törvényes képviselőnek adhatja át. Váratlan, előre nem látható akadály esetén a törvényes képviselőnek telefonon kell jeleznie, ha írásbeli felhatalmazással nem rendelkező, vagy abban nem szereplő személy viszi el a gyermeket.

Délegyháza, 2023. 10.30.

Drávuczné Bányai Éva

mb. intézményvezető