**Előterjesztés munkaanyaga**

**a Képviselő-testület 2023 november 23-i nyílt ülésére**

**8.1. Napirendi pont: Egyebek – 70 éven felüliek *szennyvíz csatorna* kedvezményének rendezése**

dr. Molnár Zsuzsanna jegyző asszony észrevételezte, hogy a 70 éven felüliek csatornadíj kedvezményét tartalmazó helyi rendeletek hatályon kívül lettek helyezve, mindezek alapján jelenleg nincs hatályos rendeletünk a kedvezmények kiadásához.

*A 70 éven felüliek kedvezményéről a Képviselő-testület normatív határozatban dönt.*

*A kedvezményt a továbbiakban is szeretnénk biztosítani a lakosainknak, ezért szükséges a következő határozati javaslat elfogadása:*

***Határozati javaslat:***

*Délegyháza Községi Önkormányzat Képviselő-testülete úgy dönt, hogy havi maximum 8 m3 fogyasztás mértékéig - beleértve a szolgáltatás alapdíjának összegét is - mentesül a szennyvíz csatorna díja 100 %-ának megfizetése alól az a délegyházi 70 éven felüli, állandó lakcímmel rendelkező, egyedülálló, háztartásában egyedül élő lakos, aki a kizárolásos tulajdonában álló ingatlanban lakik.*

*Határidő: azonnal*

*Felelős: Polgármester*

Az előterjesztést készítette:

Dósa Renáta

Népesség-nyilvántartási Igazgatási előadó

Előterjesztéssé nyilvánítva: 2023. november 23.