Előterjesztés munkaanyaga

a Képviselő-testület 2023. november 23-ai rendkívüli ülésére

**6. Napirendi pont:**

2017-ben a Képviselő-testület létrehozta a Délegyházi Települési Értéktár Bizottságot, a következő tagokkal Léhmann Antal elnök, Szatmári Tiborné, n. Tóth Sándorné, id. Kerepesi László és Bednárik László bizottsági tagokkal.

Feladatai közé tartozik a településen fellelhető nemzeti értékek azonosításának szervezése, a településen fellelhető nemzeti értékek adatait tartalmazó gyűjtemény létrehozása, valamint azok megyei értéktárba történő megküldése

Az értéktár bizottság működéséhez és feladatainak ellátásához szükséges pénzügyi, tárgyi és ügyviteli feltételeket a helyi önkormányzat – az általa jóváhagyott éves munka- és pénzügyi tervre figyelemmel – maga biztosítja.

A Délegyházi Települési Értéktár Bizottság 2023. november 15-én ülésezett, ahol feladatának eleget téve egy új tagot javasolnak Forgó Vilmosné személyében a bizottság zavartalan és további hatékony működése érdekében. Második napirendként megtárgyalták a helyi helytörténeti kiállítás létrehozását a könyvtárban felszabaduló teremben, melyben a település tulajdonában és a lakosok által felajánlott Délegyháza történetéhez köthető, Délegyháza történetét leírós tárgyak, fényképek, festmények kerülnének kiállításra. A terem jelenlegi állapota felújításra szorul, hogy az méltó helye legyen ennek a helytörténeti kiállításnak. A felújítás és a szükséges bútorok, riasztó, ablakvédő rácsok, kamera beszerzésének várható költsége maximálisan 2 000 000 Ft. A kiállítás nyitva tartása a könyvár nyitva tartásához igazodna

*Határozati javaslat 1.:*

*Délegyháza Község Önkormányzatának Képviselő-testülete úgy dönt, hogy A Délegyházi Települési Értéktár Bizottság ötödik tagjának megválasztja Forgó Vilmosnét.*

*Határidő: azonnal*

*Felelős: Polgármester*

*Határozati javaslat 2.:*

*Délegyháza Község Önkormányzatának Képviselő-testülete úgy dönt, hogy A Délegyházi Települési Értéktár Bizottság javaslatával egyetértve 2024. április 24-ig kialakítja a Délegyházi Kölcsey Könyvtár helyiségében a helyi helytörténeti kiállítást és a kiállítási helyiség felújításához, kialakításához szükséges 2 000 000 Ft összeget biztosítja a 2024. évi költségvetés terhére.*

*Határidő: azonnal*

*Felelős: Polgármester*

Összeállította: Beke Vanda

Előterjesztéssé nyilvánítva: 2023. november 23.