**Délegyháza Község Önkormányzata Képviselő-testületének**

**.../.... (...) önkormányzati rendelete**

**a helyi iparűzési adóról**

Délegyháza Község Önkormányzat Képviselő-testülete a helyi adóról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában meghatározott feladatkörében eljárva következőket rendeli el:

**1. A rendelet hatálya**

**1. §**

A rendelet hatálya Délegyháza Község teljes közigazgatási területére kiterjed.

**2. Az adókötelezettség**

**2. §**

(1) Adóköteles az önkormányzat illetékességi területén végzett vállalkozási tevékenység.

(2) Az adókötelezettség az iparűzési tevékenység megkezdésének naptári napjával keletkezik és a tevékenység megszüntetésének napjával szűnik meg.

(3) Adóköteles iparűzési tevékenység: a vállalkozó e minőségben végzett nyereség illetőleg jövedelemszerzésre irányuló tevékenysége.

**3. Az adó alanya**

**3. §**

(1) Az adó alanya a vállalkozó.

(2) A vállalkozó fogalma tekintetében a helyi adókról szóló 1990. évi C. törvény (a továbbiakban: Htv.) 52. §-a 26. pontja, valamint a Htv. 35. § (2) bekezdése irányadó.

**4. Az adó alapja**

**4. §**

(1) Az iparűzési tevékenység adóalapjának megállapítása tekintetében a Htv. 39. §-a az irányadó.

(2) Az adó alapját a Htv. 39. §-ában meghatározottakon túl az alábbi módszerekkel is megállapíthatja a vállalkozó:

*a)* az 1990. évi C. törvény 39/A. §-ban leírtak szerint,

*b)* az 1990. évi C. törvény 39/B. §-ában leírtak szerint,

**5. Az adó mértéke**

**5. §**

Az adó évi mértéke az adóalap 2 %-a.

**6. Adómentességek, adókedvezmények**

**6. §**

Mentes a helyi iparűzési adó alól a háziorvos, védőnő vállalkozó, feltéve, ha annak vállalkozási szintű iparűzési adóalapja az adóévben nem haladja meg a 20 millió forintot.

**7. Egyéb rendelkezések**

**7. §**

A helyi iparűzési adóval kapcsolatos bevallási, bejelentkezési, adóelőleg- és adófizetési, esedékességi és egyéb kötelezettségekre vonatkozó szabályként a Htv., az adózás rendjéről szóló 2017. évi CL. törvény, továbbá az adóigazgatási rendtartásról szóló 2017. évi CLI. törvény rendelkezéseit kell alkalmazni.

**8. §**

Hatályát veszti a helyi iparűzési adóról szóló 22/2003.(XII.23.) önkormányzati rendelet.

**9. §**

Ez a rendelet 2024. január 1-jén lép hatályba.

Délegyháza, 2023. november ….

dr. Riebl Antal dr. Molnár Zsuzsanna

polgármester jegyző

A rendelet kihirdetve:

Délegyháza, 2023. november … napján:

dr. Molnár Zsuzsanna

jegyző